COMPONENŢA DOSARULUI ACTIVITĂŢII
A. FIŞA ACTIVITĂŢII: „SAREA –SUBSTANŢA MINUNE CARE ŢINE DOCTORUL DEPARTE”
Numele şi adresa unităţii de învăţământ aplicante: Grădiniţa P.P. nr. 1 Hunedoara,str. Piaţa Florilor,nr. 1 bis,Mun. Hunedoara, jud. Hunedoara
Nivelul de învăţământ: Preşcolar
Număr preşcolari gr. mare P.N. şi gr. mică P.N.: 49
Numărul cadrelor didactice : 2 
Coordonatorul activităţii: (nume, prenume, funcţie, date de contact)
· CORUI SORINA, profesor învăţământ preşcolar, sorina_corui@yahoo.com
· PAVĂL MARIA, profesor învăţământ preşcolar, maria_paval_hd@yahoo.com
· ŢEPEŞ CARMEN, director, carmentepes_2007@yahoo.com
1. Titlul activităţii: „Salina sănătăţii”
2. Domeniul în care se încadrează activitatea: Educaţie pentru sănătate şi stil de viaţă sănătos
3. Scopul activităţii: familiarizarea copiilor cu procedeul terapeutic numit salinoterapie; cunoaşterea de către copii a efectelor terapeutice şi a beneficiilor terapiei făcute într-o salină artificială pentru prevenirea şi vindecarea bolilor respiratorii.
4. Obiectivele educaţionale ale activităţii: 

· să observe mediul ambiant dintr-o salină artificială;
· să reţină beneficiile pe care le aduce inhalarea de aerosoli salini pentru organism; 
· să reţină bolile care pot fi tratate prin salinoterapie;

· să execute exerciţii corecte de respiraţie pentru inhalare de aerosoli salini;

· să înţeleagă rolul inhalării aerului bogat în  ioni de sare din mediul salinei artificiale;

· să-şi întărească sistemul imunitar participând la şedinţa de  salinoterapie;
· să găsească şi alte utilităţi ale sării;

5. Elevi participanţi: (numărul total de participanţi, procent de participanţi din numărul total de elevi din grupul ţintă) : 40 de copii
6. Durata şi locul desfăşurării activităţii: 20.04.2016, 1 zi, „SAN SALINA SPA” HUNEDOARA

7. Descrierea activităţii.
                            Ziua a început cu povestea „Sarea în bucate” prezentată în cadrul Întâlnirii de dimineaţă la grădiniţă. Copiii au înţeles mesajul educativ al poveştii şi au  stabilit  importanţa , beneficiile şi  rolul sării pentru organismul uman. Li s-a propus o vizită într-un mediu salin artificial : San Salina Spa Hunedoara, pentru a înţelege mai bine beneficiile  salinoterapiei pentru organismul uman. De pe „Tărâmul Poveştii” copiii au plecat pe „Tărâmul Sării”.
                             Împreună cu educatoarele preşcolarii au vizitat salina artificială şi au stat de vorbă cu specialiştii de acolo. Li s-a explicat ce înseamnă salinoterapia, de ce este sarea substanţa minune care tine departe doctorul;au aflat despre beneficiile inhalării de aerosoli salini: întărirea sistemului imunitar pe cale naturală, reducerea îmbolnăvirilor , a răcelilor, sinuzitelor, tratarea problemelor ORL. Au făcut câteva exerciţii de respiraţie şi 
s-au relaxat jucându-se la „groapa„ cu sare. Au pus o multitudine de întrebări despre avantajele sării dar şi despre efectele negative ale abuzului de sare. Partenerii specialişti au răspuns tuturor întrebărilor,au dezlegat toate misterele de pe „Tărâmul Sării”.
              Activitatea s-a încheiat  cu realizarea unor  lucrări artistico- plastice de pictură cu sare prezentate într-o expoziţie si apreciate de părinţi , bunici şi copii.

8. Descrierea rezultatelor obţinute în urma activităţii:
                În urma acestei activităţi copiii nu au obţinut numai cunoştinţe  informale ci şi formale, concrete. Se ştie că un copil învaţă din ceea ce vede, ce aude  dar mai ales din lucrurile pe care le experimentează. Au fost încântaţi de vizita făcută la salina artificială şi de ceea ce au văzut acolo. Au reţinut beneficiile terapiei cu sare, rolul inhalării aerosolilor din mediul salin. S-au distrat şi relaxat prin jocurile de creaţie , construcţii pe care le-au desfăsurat în salină.
                Lucrările artistico-plastice au fost realizate cu simţ estetic,parca cu grijă faţă de această substanţă minune care este sarea.

9. Precizaţi dacă elevii/profesorii/părinţii si-au manifestat dorinţa de continuare a acestei activităţi şi modalitatea în care puteţi asigura acest lucru:
               Atât preşcolarii cât şi părinţii si educatoarele şi-au manifestat dorinţa de a reveni la salină, de a continua colaborarea cu specialiştii de la salina artificială,de participare pe viitor la şedinţe de salinoterapie . 
              De asemenea noi,preşcolarii, le-am adresat invitaţie specialiştilor de la salină de a ne vizita la grădiniţă.  Şi astfel povestea poate continua......

10.  Motivaţia propunerii activităţii ca fiind cea mai, argumente ale cadrelor didactice, ale elevilor, ale părinţilor.
             Educaţia pentru sănatate este un domeniu foarte important în educarea viitorilor adulţi care trebuie învăţaţi de mici să adopte un stil de viaţă sănătos. 

            Activitatea a fost un real succes pentru ecoul pe care l-a avut în rândul părinţilor. Aceştia au  aflat de la copii despre importanţa sării pentru păstrarea sănătăţii organismului,despre noţiuni ca: salinoterapie, aerosoli, aer bogat în ioni de sare, terapie etc., despre beneficiile aduse de terapia cu sare în tratarea răcelilor, sinuzitelor pentru creşterea frecvenţei la grădiniţa în perioada iernii când copiii se confruntă cu boli ale căilor respiratorii.
             Unii copii nu au posibilitatea de a vizita o salina naturală şi astfel au putut vedea o salina artificială şi au petrecut momente interesante pe „Tărâmul Sării”.
B. Ataşaţi cele mai relevante mărturii ale elevilor/profesorilor/părinţilor referitoare la activitatea propusă:

C. Ataşaţi „dovezi” ale activităţii (fotografii, filme, documentare, link-uri către articole din presă etc.)
Povestea „Sarea in bucate”

Vizita : San Salina Spa Hunedoara

Art- terapie cu sare: pictura cu sare

